laion/Wikipedia-Exotic huggingface dataset:
যত হাসি তত রান্না‌

যত হাসি তত রান্না স্টার জলসার একটি সিরিজ। যা টেলিভিশনের একটি সম্পূর্ণ ভিন্ন বিন্যাসের সাথে, ভারতীয় দর্শকদের পরিচয় করিয়ে দেয়।। এটি কথাসাহিত্য, বাস্তবতাসহ কুকিং শো, যেখানে গুপ্ত পরিবারের রান্নার দক্ষতা উঠে এসেছে। স্টার জলসাতে সোম থেকে শনি দুপুর ২টায় প্রচারিত হত। এটি সন্ধ্যার অন্যান্য মেগা সিরিয়ালের চেয়ে বেশি জনপ্রিয়তা , টিআরপি পেয়েছিল এবং টি সরকার প্রোডাকশনের ব্যানারে তৈরি। চেতলা এলাকায় বসবাসকারী যৌথ পরিবার গুপ্ত পরিবার ।তারা তাদের রন্ধন দক্ষতার জন্য বিখ্যাত। পরিবারের প্রতিটি সদস্য তাদের রান্নাঘর দক্ষতা নিয়ে গর্ব করে। বলতে গেলে রান্নাঘর গুপ্ত ভিলার সবচেয়ে গুরুত্বপূর্ণ অংশ। এই পরিবারে তিথির বিয়ে হয়, যার রন্ধন দক্ষতা সামান্য। পরিবারটি যখন জানতে পারে যে একবার এক শেফ দ্বারা অপমানিত হওয়ার পরে তিথিকে এক কুকিং শো থেকে বের করে দেয়া হয়েছিল। তখন, গুপ্ত ভিলা পরিবারের সদস্যরা এটিকে ব্যক্তিগত চ্যালেঞ্জ হিসাবে গ্রহণ করে।তারা চেষ্টা‌ শুরু করে তিথির রন্ধনশিল্পের দক্ষতা বাড়িয়ে তাকে একজন সম্পূর্ণ শেফ বানানোর জন্য। যাতে সে সেই শেফকে জবাব দিতে পারে, যে তাকে অপমান করেছিল।এভাবেই তিথির যাত্রা শুরু হয়। পরিবারের প্রত্যেক সদস্য তাকে প্রতিদিন একটি ডাইলেবল ডিশ রান্না করতে শেখায়। অনুষ্ঠানের নির্বাহী প্রযোজক দর্শকদের কিছু বিশেষ কিছু এনে দেওয়ার জন্য দুটি ফরম্যাটকে এক করেছেন। এই সিরিয়ালের মাধ্যমে দর্শকরা গৌণ খাদ্যের রেসিপিগুলি শিখতে পারবে,যখন তারা কল্পনাপ্রসূত চরিত্রগুলির সাথে নিজেদের একাত্ম করবে। সাবিত্রী চট্টোপাধ্যায় ,যিনি গুপ্ত পরিবারের প্রধান। মেঘা চক্রবর্তী, অতিথি হিসেবে। রস (ভূত) "Sabitri Chatterjee turns masterchef for Joto Hashi Toto Ranna - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৩-১০।  "T.Sarkar ventures into broadcasting; to launch Orange TV"। www.afaqs.com (ইংরেজি ভাষায়)। ২০১৪-০৩-২০। সংগ্রহের তারিখ ২০১৯-০৩-১০।  "Sabitri Chatterjee turns masterchef for Joto Hashi Toto Ranna - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৩-০৭।  "I would like to make a career in Bengali films: Megha Chakraborty - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৩-০৭।
পবন কুমার চামলিং

পবন কুমার চামলিং (নেপালি: पवनकुमार चाम्लिङ; জন্ম: ২২ সেপ্টেম্বর, ১৯৫০) হলেন একজন সিকিমি-বংশোদ্ভূত ভারতীয় রাজনীতিবিদ। তিনি ভারতের সিকিম রাজ্যের ৫ম তথা বর্তমান মুখ্যমন্ত্রী। পবন কুমার চামলিং হলেন সিকিম ডেমোক্রেটিক ফ্রন্টের প্রতিষ্ঠাতা-সভাপতি। এই দলটি ১৯৯৪ সাল থেকে একটানা পাঁচ বার নির্বাচিত হয়ে এই রাজ্যে ক্ষমতায় আসীন রয়েছে। বর্তমানে চামলিং ভারতীয় প্রজাতন্ত্রের দীর্ঘতম মেয়াদে রাজ্যশাসনকারী মুখ্যমন্ত্রী। সিকিম ডেমোক্রেটিক ফ্রন্ট প্রতিষ্ঠার আগে ১৯৮৯ থেকে ১৯৯২ সাল পর্যন্ত তিনি নর বাহাদুর ভাণ্ডারীর ক্যাবিনেটে শিল্প, তথ্য ও জনসংযোগ মন্ত্রীর দায়িত্ব পালন করেছিলেন। দক্ষিণ সিকিমের ইয়ানগঙে চামলিং জন্মগ্রহণ করেন। তার বাবার নাম আশবাহাদুর চামলিং ও মায়ের নাম আশারানি চামলিং। চামলিং একজন সাহিত্যিকও বটে। তিনি পবন চামলিং কিরণ ছদ্মনামে নেপালি ভাষায় সাহিত্যচর্চা করেন। ২০১০ সালে সিকিম সাহিত্য পরিষদ তাকে ভানু পুরস্কারে ভূষিত করে। পবন কুমার চামলিং আট সন্তানের জনক। তার চার পুত্র ও চার কন্যা বর্তমান। ১৯৮২ সালে পবন কুমার চামলিং ইয়ানগং গ্রাম পঞ্চায়েতের প্রধান নির্বাচিত হন। এরপর ১৯৮৫ সালে তিনি প্রথম সিকিম বিধানসভায় নির্বাচিত হয়েছিলেন। ডামথাং বিধানসভা কেন্দ্র থেকে দ্বিতীয়বার নির্বাচিত হওয়ার পর ১৯৮৯ থেকে ১৯৯২ সাল পর্যন্ত নর বাহাদুর ভাণ্ডারীর ক্যাবিনেট শিল্প, তথ্য ও জনসংযোগ মন্ত্রীর দায়িত্ব পালন করেন। তারপর সিকিমে কিছুকাল রাজনৈতিক অস্থিরতার পর ১৯৯৩ সালের ৪ মে চামলিং সিকিম ডেমোক্রেটিক ফ্রন্ট প্রতিষ্ঠা করেন। পশ্চিমবঙ্গের প্রাক্তন মুখ্যমন্ত্রী জ্যোতি বসু ছাড়া চামলিংই ভারতের একমাত্র মুখ্যমন্ত্রী যিনি একটানা পাঁচবার রাজ্যে সরকার গঠন করেছেন। তার দল সিকিম ডেমোক্রেটিক ফ্রন্ট ১৯৯৪, ১৯৯৯, ২০০৪, ২০০৯ ও ২০১৪ সালের সিকিম বিধানসভা নির্বাচনে জয় লাভ করে। ১৯৯৪ সালের বিধানসভা নির্বাচনেই প্রথম তার দল সিকিমে ক্ষমতায় আসীন হয়। উন্নয়নমূলক কাজকর্ম ও শান্তিরক্ষার জন্য সিকিমে তার জনপ্রিয়তা উত্তরোত্তর বৃদ্ধি পেতে থাকে। ২০০৯ সালের বিধানসভা নির্বাচনে তার দল সিকিম বিধানসভার ৩২টি আসনের সবগুলিতেই জয় লাভ করেছিল। "Sikkim budget session from 25 June"। Zee News। Gangtok। PTI। জুন ১৩, ২০১২। সংগ্রহের তারিখ নভেম্বর ৭, ২০১২।  "Pawan Chamling — The Fifth Chief Minister of Sikkim"। National Informatics Centre। মার্চ ২৭, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ৭, ২০১২।  "Sikkim CM wants BJP chief to step in"।  "Sikkim CM Pawan Kumar Chamling: We have been let down by West Bengal"।  "Sikkim's Pawan Chamling pips Jyoti Basu as India's longest-serving chief minister"।  "Sikkim's Pawan Chamling becomes longest serving Chief Minister, surpasses former West Bengal Chief Minister Jyoti Basu"।  "Chamling sworn in as Sikkim CM for record fifth time"। The Indian Express। Gangtok। Press Trust of India। মে ২১, ২০১৪। সংগ্রহের তারিখ মে ২১, ২০১৪।  দীর্ঘতম মেয়াদের ভারতীয় মুখ্যমন্ত্রী Chief Minister's website Pawan Chamling in the program Satyameva Jayate on making Sikkim an Organic State
নিমাই ভট্টাচার্য

নিমাই ভট্টাচার্য (১০ এপ্রিল ১৯৩১ - ২৫ জুন ২০২০) একজন ভারতীয় বাঙালি লেখক, সাংবাদিক। নিমাই ভট্টাচার্য তৎকালীন যশোর জেলার মাগুরা মহকুমার (বর্তমান জেলা) শালিখা থানার অন্তর্গত শরশুনা গ্রামে জন্মগ্রহণ করেন। তিন বছর বয়সে তিনি মাতৃহীন হন। তাঁর পিতার নাম সুরেন্দ্রনাথ ভট্টাচার্য ।এবং১৯৪৮ সালে মাধ্যমিক পরীক্ষায় উত্তীর্ণ হন তিনি। এরপর তিনি কলকাতার রিপন কলেজে ভর্তি হন। সেখান থেকে উচ্চ মাধ্যমিক পাস করার পর স্নাতক পরীক্ষায় উত্তীর্ণ হন। নিমাই ভট্টাচার্য বাংলাদেশের বগুড়া জেলার কালীতলার বিশিষ্ট ব্যবসায়ীর কন্যা দীপ্তি ভট্টাচার্যকে বিবাহ করেন। দেশভাগের পর তিনি পূর্ববঙ্গ থেকে পশ্চিমবঙ্গে স্থায়ী হন। অতঃপর তিনি কলকাতার টালিগঞ্জের শাশমল রোডের বাসায় বসবাস করতেন। নিমাই ভট্টাচার্য ভাগ্যের নির্মম অদৃষ্টে সাড়ে তিন বছর বয়সে মাতৃহীন হয়ে ভীষণ কষ্টে পিতার সীমিত আয়ের মধ্যে ভর্তি হন কলকাতা কর্পোরেশনের ফ্রি স্কুলে। কলকাতা রিপন কলেজে কিছুদিন পড়ালেখা করার পর যশোরে ফিরে আসেন। ১৯৪১ সালে তিনি যশোরের সম্মিলনী ইন্সটিটউশনে চতুর্থ শ্রেণিতে ভর্তি হন এবং নবম শ্রেণি পর্যন্ত সেখানে পড়াশোনা করেন। নিমাই ভট্টাচার্যের পিতা সুরেন্দ্রনাথ ভট্টাচার্য নিজেও যশোরের সম্মিলনী ইন্সটিটিউশনের ছাত্র এবং পরবর্তীতে শিক্ষক হিসেবে কর্মরত ছিলেন কলকাতা গমনের আগ মুহূর্ত পর্যন্ত। পরবর্তীতে দেশ বিভাগের পর নিমাই ভট্টাচার্য তাঁর পিতার সাথে পুনরায় কলতায় যান এবং সেখানে আবারো রিপন স্কুলে ভর্তি হন। সেখান থেকে তিনি ১৯৪৮ সালে ম্যাট্রিক পাস করেন এবং সেখান থেকেই তিনি আই.এ পাস করেন এবং ১৯৫২ সালে বি.এ পাস করেন। নিমাই সাংবাদিকতার মাধ্যমেই তার কর্মজীবন শুরু করেন।এবং তিনি দীর্ঘ পঁচিশ বছর দিল্লিতে ভারতীয় পত্রিকার রাজনৈতিক-কূটনৈতিক-সংসদীয় সাংবাদিক হিসেবে কর্মরত ছিলেন। তিনি ভারতের অনেক প্রধানমন্ত্রীর সাথে বিদেশ সফর করে নিউজ কাভার করেছেন। ১৯৬৩ সালে তার লেখা একটি উপন্যাস কলকাতার সাপ্তাহিক ‘অমৃতবাজার’ পত্রিকায় প্রথম প্রকাশিত হয় এবং তা ব্যাপক প্রশংসা অর্জন করে। এরপর, তার চারটি উপন্যাস একই পত্রিকায় প্রকাশিত হয়। নিমাইয়ের প্রকাশিত বইয়ের সংখ্যা ১৫০ -এর অধিক। বাংলা সাহিত্যে মেমসাহেব উপন্যাসটি তার সবচেয়ে উল্লেখযোগ্য রচনা। মেমসাহেব গ্রন্থ অবলম্বনে ১৯৭২ সালে একই নামে একটি চলচ্চিত্র নির্মিত হয়। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন। তার লেখা উল্লেখযোগ্য বইগুলো হল: মেমসাহেব মিনিবাস মাতাল ইনকিলাব ব্যাচেলার ইমনকল্যাণ ডিফেন্স কলোনী প্রবেশ নিষেধ কেরানী ভায়া ডালহৌসী হকার্স কর্নার রাজধানী এক্সপ্রেস নিমন্ত্রণ নাচনী অ্যাংলো ইন্ডিয়ান ডার্লিং ম্যাডাম ওয়ান আপ-টু-ডাউন গোধুলিয়া প্রিয়বরেষু আকাশ ভরা সূর্য তারা মোগল সরাই জংশন ইওর অনার ককটেল অনুরোধের আসর যৌবন নিকুঞ্জে শেষ পরানির কড়ি হরেকৃষ্ণ জুয়েলার্স পথের শেষে "রয়ে গেল 'মেমসাহেব', প্রয়াত সাহিত্যিক-সাংবাদিক নিমাই ভট্টাচার্য"। টাইমস অফ ইণ্ডিয়া। ২৫ জুন ২০২০। সংগ্রহের তারিখ ২৫ জুন ২০২০।  "সাহিত্যিক নিমাই ভট্টাচার্য প্রয়াত"। আনন্দবাজার। ২৫ জুন ২০২০। সংগ্রহের তারিখ ২৫ জুন ২০২০।  "নিমাই ভট্টাচার্য বাংলাদেশেরই সন্তান"। একুশে টিভি। ১০ ফেব্রুয়ারি ২০১৭। সংগ্রহের তারিখ ২৬ জুলাই ২০১৯।  "নিমাই ভট্টাচার্য"। রকমারি.কম। সংগ্রহের তারিখ ২২ এপ্রিল ২০১৯।  "'মেমসাহেব'-এর নিমাই ভট্টাচার্য: একাত্তরের মুক্তিযুদ্ধে বুদ্ধিজীবী হত্যার পেছনেও মৌলবাদীরা ছিল"। বিডিনিউজ টোয়েন্টিফোর ডটকম। ২৬ আগস্ট ২০১৮। ২৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯।  "8 Tollywood Actors Who Essayed Out Every Facet Of Being A Journalist"। Times Of India। সংগ্রহের তারিখ ২৬ জুলাই ২০১৯।
ব্রায়ান ক্র্যানস্টন

ব্রায়ান লি ক্র্যানস্টন (ইংরেজি: Bryan Lee Cranston; ৭ মার্চ ১৯৫৬) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি এএমসির অপরাধ নাট্যধর্মী ধারাবাহিক ব্রেকিং ব্যাড-এ ওয়াল্টার হোয়াইট, ফক্সের সিটকম ম্যালকম ইন দ্য মিডল-এ হ্যাল এবং এনবিসির সিটকম সিনফেল্ড-এ ডক্টর টিম হোয়াটলি চরিত্রে অভিনয়ের জন্য সর্বাধিক প্রসিদ্ধ। ব্রেকিং ব্যাড ধারাবাহিকে তার অভিনীত ওয়াল্টার হোয়াইট চরিত্রটিকে টেলিভিশনের ইতিহাসে অন্যতম সেরা কাজ হিসেবে গণ্য করা হয়। এই কাজের জন্য তিনি চারবার (২০০৮-২০১০, ২০১৪) নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। তিনি বিল কাজবির ১৯৬০-এর দশকের আই স্পাই-এর জন্য টানা তিনবার এমি অর্জনের পর টেলিভিশনের ইতিহাসে দ্বিতীয় অভিনেতা হিসেবে এই বিরল কৃতিত্ব গড়েন। ২০১১ সালের পর ব্রেকিং ব্যাড-এর প্রযোজক হওয়ার পর তিনি দুইবার প্রযোজক হিসেবে সেরা নাট্যধর্মী ধারাবাহিকের পুরস্কার লাভ করেন। এছাড়া এই ধারাবাহিকের ওয়াল্টার হোয়াইট চরিত্রে জন্য তিনি পাঁচটি গোল্ডেন গ্লোব পুরস্কারের মনোনয়ন লাভ করেন ও ২০১৪ সালে একটি পুরস্কার অর্জন করেন; নয়টি স্ক্রিন অ্যাক্টরস গিল্ড পুরস্কারের মনোনয়ন থেকে চারটি পুরস্কার অর্জন করেন এবং ছয়টি স্যাটেলাইট পুরস্কারের মনোনয়ন থেকে চারটি পুরস্কার অর্জন করেন। ম্যালকম ইন দ্য মিডল-এ হ্যাল চরিত্রে তার কাজের জন্য তিনি তিনবার নাট্যধর্মী ধারাবাহিকে সেরা পার্শ্ব অভিনেতা বিভাগে এমি পুরস্কারের মনোনয়ন লাভ করেন। ২০১৪ সালে তিনি ব্রডওয়ে মঞ্চে অল দ্য ওয়ে নাটকে লিন্ডন বি. জনসন চরিত্রে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন এবং ২০১৬ সালে মে মাসে একই নামের টেলিভিশন চলচ্চিত্রে এই চরিত্রে অভিনয় করেন। ২০১৮ সালে তিনি লন্ডনের ন্যাশনাল থিয়েটারে নেটওয়ার্ক নাটকে হাওয়ার্ড বিয়েল চরিত্রে অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার লাভ করেন। ২০১৫ সালে তিনি ট্রাম্বো চলচ্চিত্রে অভিনয় করে সমাদৃত হন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। "Bryan Cranston"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ৭ মার্চ ২০১৯।  "Bryan Cranston"। এমিস (ইংরেজি ভাষায়)। টেলিভিশন একাডেমি। সংগ্রহের তারিখ ৭ মার্চ ২০১৯।  ম্যাকফি, রায়ান (৬ মার্চ ২০১৯)। "Network, Starring Bryan Cranston, Recoups on Broadway"। প্লেবিল (ইংরেজি ভাষায়)। সংগ্রহের তারিখ ৭ মার্চ ২০১৯।  উইকিমিডিয়া কমন্সে ব্রায়ান ক্র্যানস্টন সংক্রান্ত মিডিয়া রয়েছে। টুইটারে ব্রায়ান ক্র্যানস্টন অলমুভিতে ব্রায়ান ক্র্যানস্টন ইন্টারনেট মুভি ডেটাবেজে ব্রায়ান ক্র্যানস্টন  (ইংরেজি) টার্নার ক্লাসিক মুভিজ ডেটাবেজে ব্রায়ান ক্র্যানস্টন (ইংরেজি) বক্স অফিস মোজোতে ব্রায়ান ক্র্যানস্টন (ইংরেজি) রটেন টম্যাটোসে ব্রায়ান ক্র্যানস্টন (ইংরেজি)
রহিম ইয়ার খান জেলা

রহিম ইয়ার খান (উর্দু: ضلع رحیم یار خان‎‎) পাকিস্তানে পাঞ্জাব প্রদেশে অবস্থিত একটি অন্যতম জেলা এবং রহিম ইয়ার খান শহরের রাজধানী। শহরটি নিজেই প্রশাসনিকভাবে ৯টি ইউনিয়ন পরিষদে বিভক্ত হয়ে গঠিত হয়েছে। পাকিস্তানের ১৯৯৮ সালের আদমশুমারির হিসাব অনুযায়ী, রহিম ইয়ার খান জেলার মোট জনসংখ্যা ছিল প্রায় ৩,১৪১,০৫৩ জন এর মত, যার মধ্যে থেকে প্রায় ১৯.১৬% শহুরে এলাকায় বসবাস করে থাকে। যেটি মার্চ পর্যন্ত বেড়ে ৭০.৬ শতাংশ দাড়ায়, যেখানে ১৯৮১ সালের আদমশুমারী অনুযায়ী জনসংখ্যা ছিল প্রায় ১,৮৪১,৪৫১ জন। জনসংখ্যা বৃদ্ধির বার্ষিক গড় হার এই সময়ের মধ্যে ছিল প্রায় ৩.২ শতাংশ। জেলাটির মোট এলাকা ১১,৮৮০ বর্গ কিলোমিটার যেখানে জনসংখ্যার ঘনত্ব প্রতি বর্গ কিলোমিটারে দাড়ায় ২৬৪ জন, ১৯৮১ সালে ১৫৫ জন পর্যবেক্ষণ করে জেলাটির দ্রুত জনসংখ্যা বৃদ্ধির হার চিহ্নিত করা হয়েছিল। ১৯৯৮ সালের আদমশুমারির হিসাব অনুযায়ী, জেলাটিতে প্রায় ৬২.৬% মানুষ মাতৃভাষা হিসেবে সারাইকি ভাষায় কথা বলে থাকেন। এছাড়া ২৭.৩% পাঞ্জাবি ভাষা, ২.৯% উর্দু এবং ২.৯% সিন্ধি ভাষায় কথা বলে থাকেন। স্থানীয় উপভাষা (রিয়াসতি) ভাষায় কথা বলতে মূলত সরাইকির দক্ষিণ গোষ্ঠীরা রয়েছে। এছাড়াও জেলাটিতে ব্যবহৃত অন্যান্য ভাষাগুলির মধ্যে রয়েছে: বাগরি / চোলিস্তানি ও হরিয়ানবী ভাষা। Rahim Yar Khan District At A Glance on pbs.gov.pk website ওয়েব্যাক মেশিনে আর্কাইভকৃত ১১ অক্টোবর ২০১৭ তারিখে Retrieved 12 March 2018 "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৮।  defined as the language for communication between parents and children 1998 District Census report of Rahim Yar Khan। Census publication। 126। Islamabad: Population Census Organization, Statistics Division, Government of Pakistan। ২০০০।  Wagha, Muhammad Ahsan (১৯৯৭)। The development of Siraiki language in Pakistan (Ph.D.)। School of Oriental and African Studies। পৃষ্ঠা 229–31। ১৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (requires registration). টেমপ্লেট:Neighbourhoods of Rahim Yar Khan
ডেরা গাজী খান জেলা

ডেরা গাজী খান (ضِلع ڈيره غازى خان) পাকিস্তানে পাঞ্জাব প্রদেশে অবস্থিত একটি অন্যতম জেলা। এটির রাজধানী শহরের নাম হচ্ছে ডেরা গাজী খান। জেলাটির উত্তরে সুলাইমান পর্বতমালা ১০,০০০ ফুট (৩,০০০ মিটার) উচ্চতা নিয়ে গঠিত হয়েছে। জেলাটি ২টি তহসিল এবং একটি বিচ্ছিন্ন এলাকায় বিভক্ত করে গঠন করা হয়; যেখানে প্রায় ৬০টির মত ইউনিয়ন পরিষদ লক্ষ্যে করা যায়। ১৯৯৮ সালের আদমশুমারীর হিসাব অনুযায়ী, সর্বাধিক ব্যবহৃত প্রথম ভাষা বা মাতৃভাষা হচ্ছে সরাইকি, যেখানে জনসংখ্যার প্রায় ৮০% মানুষ কথা বলে থাকে, এরপরে বেলুচি ভাষায় প্রায় ১৪%, উর্দু ভাষায় ৩.২% এবং পাঞ্জাবী ভাষায় ১.৩%। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ মার্চ ২০১৯।  Dera Ghazi Khan District – Imperial Gazetteer of India, v. 11, p. 248 "Tehsils & Unions in the District of D.G. Khan – Government of Pakistan"। Nrb.gov.pk। ৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১২।  "Pakistan Government – List of Tehsils"। মার্চ ৫, ২০১০ তারিখে মূল থেকে আর্কাইভ করা। সংগ্রহের তারিখ মার্চ ৭, ২০১৯।  "Tehsils & Unions in the District of D.G. Khan"। ফেব্রুয়ারি ৯, ২০১২ তারিখে মূল থেকে আর্কাইভ করা। সংগ্রহের তারিখ মার্চ ৭, ২০১৯।  "Mother tongue": defined as the language of communication between parents and children, and recorded of each individual. 1998 District Census report of Dera Ghazi Khan। Census publication। 44। Islamabad: Population Census Organization, Statistics Division, Government of Pakistan। ১৯৯৯।  উইকিভ্রমণে পাঞ্জাব (পাকিস্তান) সম্পর্কিত ভ্রমণ নির্দেশিকা রয়েছে। টেমপ্লেট:Administrative divisions of Dera Ghazi Khan District
মোহাম্মদ বিন রশিদ আল মাকতুম

শেখ মোহাম্মদ বিন রাশিদ আল মাকতূম (আরবী: محمد بن راشد آل مكتوم; মুহাম্মদ বিন রাশিদ আল মাকতুম; জন্ম: ১৫ জুলাই, ১৯৪৯), সংযুক্ত আরব আমিরাতের উপ-রাষ্ট্রপতি, প্রধানমন্ত্রী, এবং দুবাই আমিরাত-এর শাসক। তিনি সংযুক্ত আরব আমিরাতের প্রথম মন্ত্রিসভা থেকে প্রতিরক্ষা মন্ত্রী হিসেবে দায়িত্ব পালন করছেন "Members Of The Cabinet"। uaecabinet.ae। ২৩ এপ্রিল ২০১৭ তারিখে মূল থেকে আর্কাইভ করা।  "DUBAI (Emirate)"। iinet.net.au। ২৭ জুলাই ২০১৭। ২৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ মে ২০১৮।  "Dubai Rulers"। Government of Dubai। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৭।  উইকিমিডিয়া কমন্সে মোহাম্মদ বিন রশিদ আল মাকতুম সংক্রান্ত মিডিয়া রয়েছে। উইকিউক্তিতে মোহাম্মদ বিন রশিদ আল মাকতুম সম্পর্কিত উক্তির সংকলন রয়েছে। Official website of the UAE Government The Official Website of the Prime Minister of the United Arab Emirates His Highness Sheikh Mohammed bin Rashid Al Maktoum ওয়েব্যাক মেশিনে আর্কাইভকৃত ২৮ সেপ্টেম্বর ২০০৭ তারিখে The Rooted Mind of imantra e-magazine on imantra.org Vision 2021
উত্তম আকাশ

উত্তম আকাশ একজন বাংলাদেশী চলচ্চিত্র পরিচালক এবং চিত্রনাট্যকার। তার প্রথম চলচ্চিত্র মুক্তির সংগ্রাম মুক্তি পায় ১৯৯৫ সালে। জন্ম তারিখ আগস্ট ৭, ১৯৫৫ জন্মস্থান আদালত পাড়া, চাঁদপুর। আকাশের এফডিসিতে অভিষেক হয় মুক্তির সংগ্রাম চলচ্চিত্রের মাধ্যমে, যেটি ১৯৯৫ সালে মুক্তি পায়। তার সর্বাধিক পরিচিত সুপারহিট চলচ্চিত্রগুলো হলো হলেন মুক্তির সংগ্রাম (১৯৯৫), ভন্ড বাবা (১৯৯৯), ওরা দালাল (২০০৪), মমতাজ (২০০৫), ঢাকাইয়া পোলা বরিশালের মাইয়া (২০০৬), তুই যদি আমার হইতি রে (২০০৭), দানব সন্তান (২০০৭), ভালবাসা দিবি কিনা বল (২০১০), ঢাকা টু বোম্বে (২০১৩), রাজা ৪২০ (২০১৬), এক জবানের জমিদার, হেরে গেলেন এইবার (২০১৬), আমি নেতা হবো (২০১৮), এবং সম্প্রতি তার আরো একটি সিনেমা মুক্তি পায় চিটাগাইঙ্গা পোয়া নোয়াখাইল্লা মাইয়া (২০১৮)। আকাশ অন্য অনির্দিষ্ট জাতীয় টিভি পুরস্কার পেয়েছিলেন। মুক্তির সংগ্রাম (১৯৯৫) রঙিন রংবাজ (১৯৯৭) কে অপরাধী? (১৯৯৭) সাবাস বাঙালি (১৯৯৮) ভন্ড বাবা (১৯৯৯) জুম্মন কসাই (২০০০) ওরা দালাল (২০০৩) ঘাড়তেড়া (২০০৪) আব্বাস দারোয়ান (২০০৪) জিদ্দি ড্রাইভার (২০০৫) মমতাজ (২০০৫) ঢাকাইয়া পোলা বরিশালের মাইয়া (২০০৬) তুই যদি আমার হইতি রে (২০০৭) দানব সন্তান (২০০৭) ভালোবাসা দিবি কিনা বল (২০১০) যেমন জামাই তেমন বউ (২০১১) ঢাকা টু বোম্বে (২০১৩) রাজা ৪২০ (২০১৬) এক জবানের জমিদার হেরে গেলেন এইবার (২০১৬) ধূসর কুয়াশা (২০১৭) জাতির পিতা - (২০১৭) আমি নেতা হবো (২০১৮) চিটাগাইঙ্গা পোয়া নোয়াখাইল্লা মাইয়া (২০১৮) প্রেম চোর (২০১৯) বয়ফ্রেন্ড (২০১৯) "Uttam Akash film Archives"। Dhaka Tribune।  "সংরক্ষণাগারভুক্ত অনুলিপি" উত্তম আকাশ এর দুই সিনেমায় শাকিব ও মিষ্টি জান্নাত - দেশ রিপোর্ট। deshreport.com। ১৭ জুলাই ২০১৭। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯।  নতুন ছবির শুটিংয়ে সানী-মৌসুমী। মানব জমিন।  ওমর সানী-মৌসুমী নতুন ৫ ছবিতে, শাকিব ৩ ছবিতে - কালের কণ্ঠ। কালের কণ্ঠ।  "চলচ্চিত্র | কালের কণ্ঠ"। Kalerkantho। সংগ্রহের তারিখ ৪ সেপ্টেম্বর ২০২০।  এখন তো আপিল ছাড়া কোনো পথ দেখছি না : উত্তম আকাশ। ভোরের কাগজ। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯।  নিপুণ-মুন্নার ধূসর কুয়াশা - বাংলাদেশ প্রতিদিন। বাংলাদেশ প্রতিদিন।  "'বঙ্গবন্ধু'কে নিয়ে উত্তম আকাশের সিনেমা"। www.ajkalerkhobor.com। ১৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯।  "Shakib Khan and Mim to groove to an item song together - Click Ittefaq"। www.clickittefaq.com। ১৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৯।  jagonews24.com। "Sunny Leone to debut in Bangla film with Shakib!"।  "অস্ট্রেলিয়ায় শাকিব বুবলীর রোমান্স!"। jugantor.com।  ইন্টারনেট মুভি ডেটাবেজে উত্তম আকাশ (ইংরেজি)
বধূ কোন আলো লাগল চোখে

'বধূ কোন আলো লাগলো চোখে একটি ভারতীয় বাংলা টেলিভিশন ধারাবাহিক ছিল যা স্টার জলসায় প্রচারিত হত। এটি প্রযোজনা করে শ্রী ভেঙ্কটেশ ফিল্মস এবং পেল ডেই। এই ধারাবাহিকে পায়েল দে ও সৌরভ চক্রবর্তী প্রধান ভূমিকা পালন করেন। সফলভাবে আড়াই বছর ধরে চলার পর, এটি তুমি আসবে বলে দ্বারা প্রতিস্থাপিত হয়। এটি অনেকগুলি পুরস্কার পায়। এই সিরিয়ালটির নাম রবীন্দ্রনাথ ঠাকুরের নৃত্যনাট্য চিত্রাঙ্গদার একটি গান থেকে নেয়া। এটি আলো নামের একজন সুন্দর মেয়ে এবং তার সারা জীবনের বিভিন্ন উত্থান ও পতনের গল্প। প্রথম বিবাহ ব্য‌র্থ‌ হওয়ার কারণে আলো আত্মহত্যা করার চেষ্টা করেছিল, কিন্তু ভাগ্যের খেয়ালে তার জীবনে সৌরভ আসে। আলো সৌরভের অসুস্থ মেয়ে ইচ্ছেকে লালনপালন করার জন্য রাজি হয়। যদিও আলো এবং সৌরভ একে অপরের জন্য চিন্তা করলেও তারা আদর্শ বিবাহিত দম্পতি হিসাবে প্রতিনিধিত্ব করে না, কারণ তারা তাদের উভয়ের বিয়ের অতীত অভিজ্ঞতার জন্য আতঙ্কিত । আলো মৈত্র হিসেবে পায়েল দে সৌরভ মৈত্র হিসেবে সৌরভ চক্রবর্তী(অভিনেতা) দেবযানি মৈত্র/দেবী হিসাবে চান্দ্রেয়ী ঘোষ কৌশিক রায়, সৌগত মৈত্র হিসাবে সাগ্নিক মৈত্র হিসাবে সাগ্নিক চ্যাটার্জি ইন্দ্রানী/ইন্দু হিসাবে সোহিনী সান্য়া‌ল এলফিনা মুখার্জী, চন্দ্রাণী/ছুটকি হিসেবে ডিকে হিসেবে মনোজ ওঝা দেবীর মা হিসাবে অনন্য়া‌ চ্যাটার্জী অস্মি‌তা মুখার্জী, শর্মি হিসেবে তপন গাঙ্গুলী, সুরেন্দ্রনাথ মৈত্র হিসেবে সুশীলতা দে, মালোবিকা দত্ত/মিশু হিসেবে বনলতা/লতা হিসাবে অন্তরা রত্ন ঘোষাল, পিশমা হিসাবে শিবুজ/দেবর্ষ‌ি হিসাবে রিপম মজুমদার উজ্জ‌য়নী সেন/রানি হিসাবে সায়নী ঘোষ আদিনাথ সিদ্দান্ত হিসেবে কৌশিক চক্রবর্তী অরিন্দম চ্যাটার্জী হিসেবে অংশুমান লাহিড়ি মল্লিকা হিসেবে অর্পিতা মুখার্জী এসকে হিসাবে দেবদূত ঘোষ সুরেখা হিসেবে স্বাগতা মুখার্জী মামাদাদু হিসেবে রজত গাঙ্গুলি সোমনাথ/শমু হিসাবে বোধিসত্ত্ব মজুমদার শকুন্তলা বড়ুয়া, ননীবালা হিসেবে রাত্রি ঘটক, অংশুমানের ছোট বোন হিসাবে রূপা হিসেবে কৌশানি রায় রূপার স্বামী হিসাবে কৌশিক ভট্টাচার্য অংশুমানের বস হিসেবে সৌগত বন্দ্যোপাধ্যায় মানসী সিনহা আলোর মা হিসেবে দেবাশিস চট্টোপাধ্যায়, আলোর পিতা হিসাবে শুভজিত বকশি, অালো ভাইয়ের হিসেবে একাভালি খান্না, রিঙ্কি হিসাবে শম্ভূ হিসেবে জয়জিত ব্যানার্জী ইন্দু এর স্বামী হিসাবে অনিমেশ ভাদুড়ি উজ্জ‌য়নীর মা হিসাবে ইন্দ্রানী বসু ইচ্ছে‌ মৈত্র হিসাবে মৌমি বসু সুহানি শর্মা হিসাবে প্রীতি বিশ্বাস বাসন্তী চ্যাটার্জি মিষ্টুর দিদা হিসাবে "STAR Jalsha Chalo Paltai at Golpark Kolkata: TV Actors Grace Bengali Entertainment Channel's Promotional Event"। WBRi Washington Bangla Radio USA (ইংরেজি ভাষায়)। ২০১৭-০৬-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৩-০৭।  "Star Jalsha launches Bodhu Kon Alo Laglo Chokhe - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৩-০৭।  "Bodhu Kon Alo Laaglo Chokhe Serial - Star Jalsha TV Serial Episodes"। SerialZone (ইংরেজি ভাষায়)। ২০১৩-০১-১৯। সংগ্রহের তারিখ ২০১৯-০৩-০৭।  "Bodhu Kon Aalo Laglo Chokhe - Star Jalsha Serial - Full Episodes - Watch online"। web.archive.org। ২০১৫-০১-১৯। Archived from the original on ২০১৫-০১-১৯। সংগ্রহের তারিখ ২০১৯-০৩-০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
হেনরি প্রমিৎজ

হেনরি লুই আর্নেস্ট প্রমিৎজ (ইংরেজি: Henry Promnitz; জন্ম: ২৩ ফেব্রুয়ারি, ১৯০৪ - মৃত্যু: ৭ সেপ্টেম্বর, ১৯৮৩) কেপ প্রদেশের কিং উইলিয়ামস টাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, ফ্রি স্টেট ও বর্ডার দলের প্রতিনিধিত্ব করেছেন। দলে তিনি মূলতঃ ডানহাতি স্লো বোলিং করতেন। এছাড়াও, নিচেরসারিতে ডানহাতে ব্যাটিং করতেন হেনরি প্রমিৎজ। ১৯২৪-২৫ থেকে ১৯৩৬-৩৭ মৌসুম পর্যন্ত বিভিন্ন দলের সাথে প্রথম-শ্রেণীর খেলায় অংশ নিয়েছিলেন। ২৩.৮০ গড়ে ১৫০টি উইকেট পান। ১৯২৪-২৫ মৌসুম থেকে ১৯২৭-২৮ মৌসুম পর্যন্ত বর্ডার, ১৯২৮-২৯ মৌসুম থেকে ১৯২৩-৩৩ মৌসুম পর্যন্ত গ্রিকুয়াল্যান্ড ওয়েস্ট এবং ১৯৩৩-৩৪ মৌসুম থেকে ১৯৩৬-৩৭ মৌসুম পর্যন্ত অরেঞ্জ ফ্রি স্টেটের পক্ষে খেলেন হেনরি প্রমিৎজ। নিজস্ব দ্বিতীয় খেলায় সেরা খেলা উপহার দেন তিনি। ১৯২৫-২৬ মৌসুমে বর্ডারের সদস্যরূপে ইস্টার্ন প্রভিন্সের বিপক্ষে ৬/৫৫ ও ৫/৪৬ পান। তবে, ১৯৩১-৩২ মৌসুমে ইনিংসে সেরা বোলিং পরিসংখ্যান গড়েন। গ্রিকুয়াল্যান্ড ওয়েস্টের সদস্যরূপে নাটালের বিপক্ষে ৭/১০১ পেয়েছিলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন তিনি। উভয় টেস্টই ইংল্যান্ডের বিপক্ষে খেলেছেন। ১৯২৭-২৮ মৌসুমে সফরকারী ইংল্যান্ড দলের বিপক্ষে টেস্ট খেলার জন্য মনোনীত হন। ২৪ ডিসেম্বর, ১৯২৭ তারিখে টেস্টে অভিষেক ঘটে হেনরি প্রমিৎজের। জোহেন্সবার্গে রনি স্ট্যানিফোর্থের নেতৃত্বাধীন সফরকারী ইংল্যান্ডের বিপক্ষে অভিষেক টেস্টের প্রথম ইনিংসে পাঁচ উইকেট লাভ করে সবিশেষ কৃতিত্ব প্রদর্শন করেন। খেলায় তার বোলিং পরিসংখ্যান ছিল ৩৭-১৪-৫৮-৫। এক পর্যায়ে ইংরেজদের সংগ্রহ ২৩০/১ ছিল। পরবর্তীতে তিনি ৩৭ ওভারে মাত্র ৫৮ রান দিয়ে সফরকারীদের ইনিংস গুটিয়ে ফেলেন। তাসত্ত্বেও, স্বাগতিকরা পরাজিত হয়েছিল। কেপটাউনের দ্বিতীয় টেস্টে ৩০ ওভারে ৩/৫৬ পান। আটটি টেস্ট উইকেটের মধ্যে ওয়ালি হ্যামন্ড, হার্বার্ট সাটক্লিফ, আর্নেস্ট টিল্ডসলে, বব ওয়াট ও গ্রিভিল স্টিভেন্সের ন্যায় তারকা খেলোয়াড় ছিল। কিন্তু, তারপর পেস বোলার আর্থার অশি’র কাছে স্থানচ্যূত হন। এরপর আর তাকে টেস্ট আঙ্গিনায় দেখা যায়নি। অফ ও লেগ স্পিনের সংমিশ্রণ ঘটিয়ে ডানহাতে স্লো বোলিং করতেন। আধুনিককালের অন্যান্য বোলার বিশেষ করে অস্ট্রেলীয় জ্যাক আইভারসন কিংবা ওয়েস্ট ইন্ডিয়ান সনি রামাদিনের ন্যায় তার স্পিন বোলিংয়ের গভীরতা নির্ণয় করা অসম্ভব ছিল। তার অফ কিংবা লেগ ব্রেক ডেলিভারিগুলো প্রায়শঃই বিভ্রান্তিতে ফেলতো। এছাড়াও, তাদের ন্যায় তিনি দূর্বলমানের ফিল্ডার হিসেবে পরিচিতি পান। এরফলেই হয়তোবা তিনি কেবলমাত্র দুই টেস্টে অংশগ্রহণের সুযোগ পেয়েছিলেন। ৭ সেপ্টেম্বর, ১৯৮৩ তারিখে ৭৯ বছর বয়সে পূর্ব লন্ডনে হেনরি প্রমিৎজের দেহাবসান ঘটে। Eastern Province v Border, 1925-26 Griqualand West v Natal, 1931-32 "Louis Promnitz"। www.cricketarchive.com। সংগ্রহের তারিখ ২০১২-০১-১২।  "1st Test: South Africa v England at Johannesburg, Dec 24-27, 1927"। espncricinfo। সংগ্রহের তারিখ ২০১১-১২-১৮।  সানফয়েল সিরিজ ভিন্টসেন্ট ফন দার বিল ইস্টার্ন প্রভিন্স ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে হেনরি প্রমিৎজ (ইংরেজি) ক্রিকেটআর্কাইভে হেনরি প্রমিৎজ (সদস্যতা প্রয়োজনীয়) (ইংরেজি)